എം.ഡി.എം.എയുമായി കാസര്കോഡ് സ്വദേശി അബ്ദുള്ള കൊടുങ്ങല്ലൂരില് പിടിയില് ഓപ്പറേഷന് ക്രിസ്റ്റല് ലഹരി വേട്ട തുടരുന്നു Operation Crystal തൃശൂര്: തൃശ്ശൂരില് വന് ലഹരിവേട്ട Drugs Seized. മാരക ലഹരിമരുന്നായ എംഡിഎംഎയുമായി കാസര്കോഡ് സ്വദേശി അബ്ദുള്ളയാണ് 42 പോലീസിന്റെ പിടിയിലായത്. കൊടുങ്ങല്ലൂര് സിവില് സ്റ്റേഷന് മുന്നില് നിന്നും പിടികൂടിയ അബ്ദുള്ളയുടെ പക്കല് നിന്നും പത്ത് ഗ്രാം എംഡിഎംഎയാണ് കണ്ടെടുത്തത്. തീരപ്രദേശത്തെ യുവാക്കളില് ലഹരി ഉപഭോഗം വര്ദ്ധിക്കുന്നതായി കണ്ടെത്തിയതിനെ തുടര്ന്ന് തൃശൂര് റൂറല് എസ്പി ജി. പൂങ്കുഴലിയുടെ നിര്ദേശപ്രകാരം അന്വേഷണ സംഘത്തെ രൂപീകരിച്ചിരുന്നു. അതേസമയം ഓപ്പറേഷന് ക്രിസ്റ്റല് എന്ന പേരില് കൊടുങ്ങല്ലൂര് ഡി.വൈ.എസ്.പി സലീഷ് എന്.ശങ്കരന്റെ നേതൃത്വത്തിലായിരുന്നു അന്വേഷണം. അന്വേഷണത്തിന്റെ ഭാഗമായി കയ്പമംഗലം കമ്ബനിക്കടവിലെ റിസോര്ട്ടില് നിന്നും എം.ഡി.എം.എയുമായി രണ്ട് പേരെ പിടികൂടിയിരുന്നു. പെരിഞ്ഞനത്ത് നിന്ന് കഞ്ചാവും കണ്ടെടുത്തു. 18നും 25നും ഇടയില് പ്രായമുള്ള യുവാക്കളെ കണ്ണികളാക്കിയാണ് ലഹരിമരുന്ന് വില്പന സജീവമാക്കിയിരുന്നത്. പലപ്പോഴായി ഇവരുടെ പക്കല് നിന്നും പിടികൂടിയ ലഹരി വസ്തുക്കള് ബാംഗ്ലൂരില് നിന്ന് എത്തിച്ചിരുന്നതാണെന്നും അന്വേഷണത്തില് കണ്ടെത്തി. തുടര്ന്ന് അന്തര് ജില്ലാ ഇന്വെസ്റ്റിഗേഷന് ടീമുമായി ചേര്ന്ന് നടത്തിയ അന്വേഷണത്തിലാണ് അബ്ദുള്ള പിടിയിലായത്. ഇനിയും കൂടുതല് പേര് സംഭവത്തില് കെണിയിലാകുമെന്നാണ് വിവരം.